
Segala puji bagi Allah tuhan sekalian alam, selawat dan salam buat Rasul junjugan 
Nabi Muhammad SAW , pemimpin para du’at dan Mujahidin yang telah sempurna 
menyampaikan amanah dan risalah serta memberika ingatan dan berita baik 
kepada seluruh manusia. Juga salam ke atas para ahli keluarga Baginda SAW, para 
sahabatnya yang terpilih serta mujahidin/at dan muslimin/at yang menurut jalan 
kebenaran Islam. 

Penulisan ringkas dan padat ini akan menyentuh aspek berikut 

1 . Tanda kematian Dalam Islam dan Perubatan Moden 

2. Mati Otak (Brain Death) ringkasan Perspektif Perubatan. 

3. Pendirian Islam dan Hukum berkait Mati Otak. 

4. Hukum Derma Organ dalam pelbagai Situasi 

5. Hukum Menggugurkan Janin. 

Penulisan ini ditujukan khas bagi setiap warga Malaysia yang berminat terutamanya 
para doctor perubatan yg mengambil berat di atas hal ehwal halal dan haram 
dalam urusan kerjayanya dan kepada setiap insan yang ingin menambah 
maklumat, bgmnpun penulisan ini dibuat dlm bentuk ringkas, tanpa menuruti kaedah 
penulisan tesis ilmiah, la sekadar suatu bentuk artikel separa ilmiah dituju pada umum 
dan diharap dpt menjelaskan ‘mawq/'f7pendirian) Islam terhadap beberapa isu 
perubatan yang mungkin segelintir kalangan para doctor masih lagi tertanya-tanya 
tentang hukum Islam berkaitannya, juga ia berkait dengan kehidupan semasa kita 
semua. 


Tanda-tanda Kematian dalam Islam 


Firman Allah SWT : “Setiap yang hidup pasti akan merasai mati” (Al-Anbiya : 35) 
Menurut Al-Qadhi ‘lyadh al-Maliki dalam Syarh Sohih Muslimnya yang dinaqalkan 
oleh Imam An-Nawawi (w 676 H) : mati itu adalah perpisahan ruh dari jasad atau 
perpindahan ruh ke alam lain dan meninggalkan jasadnya. Lalu jika kita menerima 
takrifan ini, maka secara tidak langsung kita telah menerima kefahaman metafizik, 
kerana itu manusia tidak mampu untuk mengetahui secara tepat bilakah masuknya 
ruh dan keluarnya kecuali mereka hanya mampu untuk membuat andaian berlaku 
kematian dengan berpandukan kpd tanda-tandanya selain berpandukan dalil2 dari 
Hadith Nabi SAW. 


Para Fuqaha berdasarkan hadith2 Nabi SAW yang kukuh telah membuat kesimpulan, 
antara tanda-tanda kematian adalah : 

1. Dari Ummu Salamah RA bhw Rasulullah SAW bersabda “ Sesungguhnya ruh 
apabila diambil maka ia matanya akan menurutinya (memandang ke atas)" 
(Sohih Muslim) 

2. Dari Shidad “ Kiranya kamu menghadiri org yg mati dari kalangan kamu , 
tutupilah matanya, kerana matanya mengikuti ruhnya (terbuka dan melihat 
ke atas), serta bercakaplah (di antara kamu) dengan perkara yg baik 
(Musnad Ahmad) 

Berdasarkan hadith ini, mengenalpasti kematian melalui mata adalah suatu tanda 
yng amat penting bagi menunjukkan samada ruh telah berpisah dari jasad atau 
belum. 

Fuqaha juga telah menentukan bhw antara tanda-tanda lain bagi kematian adalah 
terhentinya nafas, kedua-dua kaki menjadi lembik (longgar), terlerainya gengaman 
tapak tangan, lenjutnya kulit wajah dan mengecutnya kemaluan, sejuknya tubuh 
dan Iain2. 

Walau bagaimanapun, jelas menurut ilmu perubatan, ini bukanlah tanda-tanda 
yang konkrit bagi kematian, kecuali terhentinya pernafasan. Para fuqaha terdahulu, 
akibat kekurangan alatan moden dan kurangnya perkembangan ilmu sains dan 
perubtaan, telah membuat kesimpulan bahwa mana-mana bayi yang lahir dan mati 
sebelum kedengaran sebarang jeritan samada kuat atau perlahan, ia dianggap 
dilahirkan dalam keadaan mati, serta tidak diiktiraf kehidupan baginya. 

Dengan bantuan kemajuan sains dan teknologi hari ini,jelas bhw pandangan fuqaha 
dahulu tersebut adalah meleset serta tidak tepat sama sekali, bahkan dunia 
kedoktoran telah menyaksikan beribu2 bayi yang lahir tanpa sbrg tangisan dan 
jeritan dan mampu diselamatkan melalui beberapa rawatan kecemasan yang agak 
mudah. Justeru, dalam hal ini, sewajarnya tanda kematian dan ilmu mengenalpasti 
kematian ini diberikan kepada para doctor dan bukannya bidang para fuqaha 
untuk melakukan ijtihad. Para doctor dalam hal ini dianggap ‘ahl az-zikr’ iaitu org 
yang paling mengethaui. 


Tanda Kematian Menurut Doktor Perubatan 


Secara ringkasnya, adalah seperti berikut : 

1. Terhentinya Jantung dan kitaran (peredaran darah), yang mana ianya tidak 
akan kembali bergerak. 

Tetapi perlu diingat, para doctor berupaya untuk memberhentikan 
pergerakan jantung dari fungsinya selama 2 jam atau lebih ketika 
pembedahan yang memerlukan keadaan tersebut, bagaimanapun 
peredaran dan kitaran darah tidak berhenti walaupun sesaat. 

Begitu juga dengan terhentinya pernafasan, yang boleh dibantu dengan 
pernafasan mulut ke mulut atau dengan perantaraan AMBU BAG. Dan 
biasanya dengan bantuan tersebut pernafasan akan kembali berfungsi 
secara normal tanpa lagi memerlukan bantuan. 

Bagaimanapun, terdapat beberapa keadaan, yang mana pernafasan 
normal(tabi’e) tidak akan kembali lagi, ketika itu pesakit terpaksa bergantung 
kpd alat pernafasan sepanjang hidupnya, sebagaimana yang berlaku kpd 
kanak2 yang mendapat kecacatan di pusat pernafasannya di Medulla 


Oblongata, atau dinamakan Bulbar Poliomylefis. Demikian juga pesakit yang 
mengalami kegagalan fungsi pernafasan (Respiratory Failure) amat 
memerlukan bantuan alat pernafasan bagi menyokong pernafasan asalnya. 
Dalam keadaan ini, alat (Bennette Respirator) atau lainnya, dapat menolong. 

Para Doktor biasanya mengenalpasti waktu terhentinya pusingan (kitaran) 
darah dan jantung, iaitu terhentinya yang tiada kembali lagi, ia boleh 
dikenalpasti dengan tanda berikut :- 

1 ) 1 ) Terhentinya denyutan dalam darah, iaitu dengan menyentuh tempat 
yang dapat merasai denyutan darah antaranya, kawasan di antara 
mata dan telinga, dan Iain2 tempat yang diketahui oleh doctor. 

2) 2) Terhentinya jantung, ia boleh dikesan apabila tiada kedengaran 
dengupan jantung melalui Stetoskop. 

Waktu terhentinya ini mestilah berterusan paling kurang selama 5 minit. 
Manakala dalam keadaan terhentinya secara mengejut, usaha 
mengembaliknnya berfungsi dilakukan berterusan dengan pelbagai kaedah 
antaranya menggunakan mesin (Defibrillator) bagi mengembalikan 
denyutan jantung iaitu dengan mengenakan sedikit cas elektrik ke jantung. 
Usaha ini akan diteruskan selama 30 minit dan mungkin juga lebih dari itu 
kiranya terdapat tanda-tanda kemungkinan jantung untuk berfungsi kembali. 

Apabila terhentinya kitaran darah dan pernafsan secara sempurna (iaitu 
setelah dilakukan pelbagai usaha kecemasan yang disebut tadi) maka 
Doktor akan mengesahkan matinya pesakit secara rasmi. 

2) Terhentinya pernafasan selama lebih 3 minit 

Berikut adalah tanda terhentinya pernafasan :- 
a- a- Terhenti pergerakan di dada dan perut. 

b- b- Tiada kedengaran bunyi pernafasan menggunakan stetoskop, 
c- c- Diletakkan cermin yang bersih di depan mulut dan hidung bagi 
mengtahui terdapat tanda pernafasan berlaku atau tidak, 
d- d- Diletakkan bekas kecil mengandungi air di atas dada atau perut, 
kiranya air tidak bergerak maka, ia tanda tiada pernafasan. 

Bggaimanapun sel-sel tidak mati sejurus kematian pesakit, justeru kita boleh 
mendapati sel-sel ditubuh masih menerima kejutan2 elektrik dan sel-sel hati masih 
berfungsi menukarkan gula kepada glucose dan seterusnya ditukarkan kepada 
glycogen oleh sel Langerhans yang mengeluarkan Insulin. 

Disertakan jadual jangka hayat anggota-anggota penting selepas kematian 
seseorang: 


Anggota 

Masa hayat tanpa 

dibekukan 

Masa hayat dengan 
pembekuan 

Otak 

4 minit 


Jantung 

Beberapa minit 

2 jam atau lebih 

Hati 

8 minit 

8 jam 

Pankreas 

20 minit 

12 jam seluruh pancreas 
72 jam separuh darinya 

Buah Pinggang 

45 minit 

72 jam 

Kornea 

12 jam 

Sehari atau lebih 

Kulit 

12 jam di bilik sejuk 

Sebulan atau lebih 

Tulang 

24 jam 

Sebulan atau lebih 

Paru-paru 

30 minit 

Beberapa jam 

Sperma 

Berbelas tahun dengan 
disejukkan 



ISU BRA1N DEATH ( Mati Otak ) 


Ringkasan dari perspektif Sains dan Kedoktoran tentangnya 

Walaupun takrif kematian yang diiktiraf di kalangan doktor tadi adlh 
terhentinya jantung, peredaran darah dan pernafasan, bgmnpun terdapat 
beberapa keadaan kematian yang tidak dalam bentuk tersebut, la adalah 
rentetan kemajuan teknologi dengan ciptaan alat bantuan hayat . Maka ia 
adalah satu isu yang perlu di fatwakan oleh para ulama Syariah Islam. 

Biasanya para doctor apabila berhadapan dengan keadaan kecemasan 
pesakit seperti kemalangan dahsyat yang membawa kecderaan parah di 
otak. Mereka akan menggunakan alat Bantuan Hayat untuk mengambil alih 
tugas paru-paru, serta membantu jantung agar terus berfungsi. Maka dengan 
alat ini, peredaran darah akan terus berjalan, jantung akan terus berdenyut 
dan para-paru masih berfungsi untuk pernafasan. 

BAGAIMANAPUN, otak yang ditimpa kemalangan tadi telah rosak dan mati serta 
tiada kaedah lagi bagi menghidupkannya kembali. Dalam keadaan ini, pesakit 
mungkin boleh terus hidup dalam beberapa hari dan jantung akan terus berfungsi 
selama 68 hari dengan bantuan alat hayat selepas otak mati. Justeru, adakah pesakit 
sudah dikira mati di sisi Islam dalam keadaan mati otak ??? 

Sebelum dihuraikan pandangan Fuqaha Semasa tentang hal ini, dijelaskan di 
sini tanda kematian otak menurut kajian yang dikeluarkan oleh Harvard 
Medical School pada tahun 1 968 m. :- 

1- 1- Koma serta tiada memberikan respond kepada apa jua 
keadaan. 

2- 2- Tiada pergerakan. 

3- 3- Tiada pernafasan (ketika diberhentikan alat bantuan) 

4- 4- Tiada tindakan refleksi dari pangkal otak. 

5- 5- Graf uji aktiviti otak akan menunjukkan tiada aktiviti (Flat 
E.E.G). Tapi ianya tidak memberi maklumat muktamad tentang 
kematian otak. 

6 - 6 - Tidak wujudnya pergerakan darah ketika digoyangkan 
kepala, la dapat dikesan apabila kerana darah, apabila 
digerakkan kepala ke satu arah, sepatutnya mata akan menghala 
ke arah yg bertentangan, kiranya berlaku mati otak, maka mata 
pesakit tidak menghala bertentangan bahkan menuruti arah 
kepala. 

Apabila berkekalan tanda-tanda ini tanpa sebarang perubahan dalam 
masa 12 jam maka seseorang boleh dianggap telah mati otaknya. Banyak 
kajian telah dijalankan berkenaan Brain Death ini antaranya oleh : 

a- Kesatuan Doktor Antarabangsa yang bersdiang di Australia tahun 1968 M. 
Juga di Geneva tahun yg sama. 

b. Kuliah DiRaja Britain Bagi Para Doktor juga telah membuat satu badan bagi 
membuat kajian tentangnya dan mengeluarkan beberapa ketetapan pd 
tahun 1 976 M dan 1 979 M. Dan banyak lagi. 

Brain Death ini pula telah dikelaskan kepada beberapa jenis iaitu :- 

a) a) Mati seluruh Otak ( Whole Brain Death ) 


b) b) Mati di Pangkal Otak (Brain Stem Death) 

c) c) Mati Bahagian atas otak dan keadaan ‘Vegetative States ’ ( 
iaitu : Hilang kemampuan aqal dan pemikiran dimana pesakit 
tidak mampu untuk makan dan minum melalui mulut dan hilang 
kawalan untuk kencing dsbg ) Bhg atas otak (cerebrum) telah 
mati dan bhg pangkal masih hidup. 

Bgmnpun, penulisan ini tidak akan menghuraiakan jenis2 tersebut agar tidak 

memanjangkan perbincangan. 

Kaedah Utama Mengenalpasti Brain Death 

1 . 1 . Syarat-syarat Pra ujian (Preconditions) 

a) a) Pesakit pengsan sepenuhnya serta tidak bernafas kecuali 
dengan menggunakan alat pernafasan (ventilator ) . 

b) b) Mengenalpasti sebab pesakit pengsan (tidak sedar diri) serta 
jelas terdapatnya kecederaan di pangkal otak yang tidak boleh 
diubati. Peratusan terbesar terhadap keadaan ini adalah 
kemalangan jalanraya, kapalterbang, keretapi, di tempat kerja 
Iain2 sepertinya. 

2. 2. Tidak wujud tanda-tanda atau sebab2 lain yang menunjukkan 
pesakit hanya pengsan seketika 

Antara faktornya: 

a) a) Alkohol dan ubat pemandulan. 

b) b) Rendahnya suhu tubuh. 

c) c) Kegagalan Buah Pinggang atau Hati dari berfungsi. 

d) d) Pengsan akibat terlebih gula di dalam darah atau terlampau 
kurang gula. 

e) e) Ketidakstablian elektrolit, (Electrolyteimbalance) akibat 
masalah pada cas elektrolit seperti K, NA dan Ca. 

Ketika wujudnya sebab2 sementara di atas mestilah dikenalpasti sebelum 

dijalankan ujian berlakunya mati otak. 

3. 3. Ujian-ujian lanjut 

1) Tidak wujud tindakbalas refleksi dari pangkal otak, la boleh dikenal 
dengan cara berikut, antaranya:- 

i. i. Tiada tindakbalas bebola 

mata terhadap sinaran lampu suluh. 

ii. ii. Tidak bergerak biji mata 

walaupun direnjiskan air sejuk padanya. 

iii. iii. Tidak mengerut dahinya 

walaupun ditekan dahi dengan ibu jari. 

2) Tidak wujud pernafasan selepas diberhentikan alat pernafasan selama 
10 minit. la dibuat dengan ujian khas, la diketahui oleh para doctor. 

3) Ujian Kepastian Terakhir : Antara yang terpenting adalah : 

a- Graf otak tidak menunjukkan sebrg pergerakan (Flat E. E. C ) 

b- b- Tiada peredaran atau kitaran darah di otak, ia dapat 
diketahui dengan menggunakan alat Redionucleotides 

Demikian didedahkan secara ringkas berkenaan Brain Death menurut ilmu 
perubatan. 


PENDIRIAN PARA ULAMA ISLAM DAN HUKUM BERKAITAN ISU BRAIN DEATH 


Isu Alat Bantuan Hayat dan Mati Otak mula timbul dibincangkan di kalangan 
Fuqaha dan alam Islam sekitar awal 80 an. 

la dibincangkan di sidang Majma’ Fiqh Islami tahun 1985 M di Jeddah yang 
mana dihadiri oleh para ulama dunia dan doktor-doktor perubatan pakar 
tetapi tiada keputusan dibuat demi meneliti isu. 

Sidang Majma’ Fiqh seterusnya dibuat tahun 1986 M, di Amman Jordan, dan 
tajuk ini dibincangkan dengan begitu mendalam, hasilnya Majma’ Fiqh Islam 
Sedunia telah membuat fatwa dalam isu Alat Bantuan Hayat dan Mati Otak, 
yakni bagi menjawab persoalan adalah seseorang dikira mati dari sudut 
syarak atau belum apabila disahkan mengalami Mati Otak. Fatwanya 
sebagai berikut : 

“ Sesungguhnya seseorang dianggap mati dari sudut syara’ dan seluruh 
urusan melibatkan kematian boleh dilaksanakan sekiranya tedapat2 tanda : 

1. 1. Apabila terhenti jantung dan pernafasan secara sempurna, dan 
Doktor mengesahkan tiada harpan untuk kembali berfungsi. 

2. 2. Apabila terhenti seluruh tugas dan peranan otak secara sempurna , 
dan Doktor Pakar dalam bidang ini mengesahkan tiada harapan untuk 
kembali fungsi setelah dibuat analisa lengkap. 

Dalam keadaan tersebut, adalah HARUS untuk menanggalkan Alat Bantuan 
Hayat yang digunakan pesakit walaupun terdapat anggota tubuhnya yang 
berfungsi dengan bantuan alat tersebut” 

Kesan Fatwa ini, maka terbukalah ruang yang luas bagi proses pemindahan 
organ bagi pesakit2 mati otak yang dianggap mati dari sudut syara’ lalu 
bolehlah dijalankan proses pemindahan organ dalam keadaan organ masih 
segar dan sel masih hidup. 

Bagi menjawab persaoaln berkaitan pemidahan organ, berikut disertakan 
ringkasan Fatwa Majlis Majma Fiqh terhdp isu derma dan pemindahan organ 


1. 1. Pemindahan organ 

a) a) Memindahkan organ seseorg pesakit dari satu bahagian dari 
tubuhnya ke bahagian lain tubuhnya juga . 

Hukumnya : HARUS, dengan syarat 

i. i. Kepastian manfaat yang bakal diperolehi 

adalah lebih tinggi dari mudarat yang mungkin 
menimpa hasil pemindahan. 

ii. ii. Pemindahan tersebut tidak menyebabkan 

mana2 anggota yang diambil, hilang upaya dari 
menjalankan fungsi asalnya. 

b) b) Memindahkan organ seseorg pesakit pesakit lain. 

Hukumnya : HARUS , dengan syarat 

i. i. la terdiri dari anggota yang akan pulih dan 

boleh tumbuh semula seperti darah dan kulit. 

ii. ii. Mestilah penderma mempunyai keahlian dari 

sudut umur dan aqal dalam membuat keputusan 
tersebut. 

c) c) Memanfaatkan sebahagian angggota yang dipisahkan dari 
tubuh kerana keperluan akibat sakit tertentu , lalu didermakannya 
untuk orang lain. Seperti Kornea mata 


Hukumnya : HARUS dengan syarat-syarat manfaat melebihi 
mudarat. 

d) d) Memindahkan Organ yang boleh menyebabkan kematian 
penderma seperti Jantung 

Hukumnya : HARAM 

e) e) Memindahkan Organ yang boleh menghilangupayakan 
fungsi anggota tersebut dari tugas utamanya dalam keadaan 
tidak mengancam nyawa penderma . Seperti derma kornea mata 
kedua-duanya , kedua-dua tangannya. 

Hukumnya : HARAM, kiranya didermankan hanya sebelah kornea, 
terdapat khilaf di kalangan fuqaha, yang lebih kuat adalah 
Haram kecuali kiranya tersgt diperlukan. 

f) f) Memindahkan anggota mayat kepada seorg yg hidup yang 
hidupnya bergantung kpd anggota itu. 

Hukumnya : HARUS, dengan syarat mendapat keizinan si mati 
(sebelum matinya) atau warisnya selepas matinya atau izin 
pemerintah kiranya si mati tidak diketahui warisnya. 

g) g) Memindahkan organ binatang kepada manusia 

Hukumnya : HARUS, dengan syarat haiwan yang halal di makan 
dagingnya. 

h) h) Menjual Organ-organ yang ingin dipindahkan atau penderma 
mengambil bayaran yg ditetapkan hasil organnya 

Hukumnya : HARAM, kecuali jika si penerima @ mana-mana pihak 
ketiga memberi hadiah secara sumbangan penghargaan tanpa 
ditetapkan sebelumnya. 

2. 2. Menghapus Ovum atau telur wanita yang berlebihan dari keperluan 
(Hasil pensenyawaan di luar rahim) 

Hukumnya : 

1. 1. Kaedah penghaspusannya adalah dibiarkan tanpa sebarang 
perhatian, agar ia mati dengan sendirinya. 

2. 2. HARAM menggunakan ovum dari wanita lain, dan WAJIB pihak 
yang menguruskannya memastikan tiada sebarang kekeliruan atau 
percampuran atau pertukaran berlaku. 

3. 3. Menyambung anggota yang putus akibat Hukum Hudud dan Oisas 

Hukumnya : 

a) HARAM dalam kes Hudud untuk menyambung anggota semula kerana 
bercanggah dengan maqsud pelaksanaan syariah. Kecuali dalam kes 
Tersilap (Khata’) 

b) Dlm Kes Qisas : HARUS hanya dalam keadaan :- 

i- i- Mangsa mengizinkan penyambungan dibuat selepas 
dilaksanakan qisas 

ii- Apabila mangsa boleh disambung anggotanya yang terputus. 


HUKUM MENGGUGURKAN JANIN 


Sebagai tambahan dan lebih faedah untuk pembaca disertakan hukum 
Menggugurkan Janin dalam keadaannya yang berbeza : 

1. 1. JANIN mengidap Penyakit yang ringan (tidak mengakibatkan kematian) 

yang boleh diubati. 

Hukumnya : HARAM sebelum 4 bulan dan selepas 


2. 2. JANIN mengidap kecacatan ringan yang tidak boleh diubati tetapi ia boleh 
hidup. Seperti Buta, Cact sebelah tangan, atau kedua-duanya, cata kaki, 
kurang jari dsbg 

Hukumnya : HARAM jika umur janin melebihi 4 bulan, HARUS kiranya umur bayi di 
bawah 4 bulan. 

3. 3. JANIN mengidap Kecacatan yang Serius yang membawa kematian . seperti 
tiada kepala, tiada paru2 dsbg 

Hukumnya : Biasanya janin akan gugur dengan sendirinya. Tiada hukum. 

4. 4. JANIN mengalami kecacatan anggota yang membawa akan membawa 
kematian sejurus selepas dilahirkan. 

Hukumnya : Terdapat perbezaan pandangan ulama’ 

a) a) HARUS sebelum 4 bulan. Haram selepas 4 Bulan. 

b) b) HARUS walaupun selepas 4 bulan, dengan syarat. Keyakinan 
tinggi hasil analisa Doktor2 pakar. 

5. 5. JANIN menghidapi penyakit AIDS. 

Hukumnya : HARUS sebelum 4 bulan , Haram selepas 4 Bulan. 

6. 6. JANIN yang terhasil akibat dirogol 

Hukumnya : HARUS digugurkan hanya sebelum 4 Bulan. 

7. 7. JANIN yang sihat @ sakit @ cacat tetapi nyawa Ibu terancam kiranya janin 
dilahirkan. 

Hukumnya : HARUS gugur janin samada sebelum atau selepas 4 bulan, kerana 
nyawa Ibu diutamakan dalam hal ini. 


PERSOALAN : Mengapa umur Janin SEBELUM DAN SELEPAS 4 bulan membawa 
perbezaan hukum ? 

Jawapan : Berdasarkan hadith Riwayat Muslim, titik hidup manusia bermula sebagai 
manusia dengan mempunyai hak2 kemanusian yang dikitiraf dalam Islam adalah 
dari umur 4 bulan dalam kandungan. Kerana berdasarkan hadith Nabi SAW, 
MANUSIA DITIUPKAN RUHNYA KETIKA SEKITAR UMUR 120 HARI. DEMIKIAN PANDAGAN 
MAZHAB YANG EMPAT DAN MAJORITI FUQAHA. 

Maka apabila telah ditiup Ruh, janin tersebut dianggap sebagai seorang manusia 
yang mempunyai hak seperti manusia sempurna. Justeru, penggugurannya adalah 
dikira membunuh manusia atau nyawa, la diharamkan oleh Allah sbgmn FirmanNya : 
Ertinnya : “Dan jangalh kamu membunuh nyawa manusia yang diharamkan oleh 
Allah kecuali dengan alasan yang benar (di sisi syarak).” (Surah Al-An’am : 151) 

Walaupun majority fuqaha memfatwakan boleh menggugurakn janin sebelum 4 
bulan dengan sebab2 yang konkrit, bagaimanapun terdapat sekumpulan kecil 
ulama yang mengharamkannya dalam semua peringkat umur janin, ia adalah 
pandangan Imam Abu Hamid Al-Ghazali (wafat 505 H), serta sebahagian Fuqaha’ 
Mazhab Maliki. 

Sekadar itu dahulu, semoga ianya dapat memberikan manfaat kepada semua, 
sebarang teguran membina amatlah dialu-alukan. 


Sekian, 


Irbid, Jordan 
20 Jun 2003 

